Document ID: 32005R0241

32005R0241
L 042/11
SLUŽBENI LIST EUROPSKE UNIJE
11.02.2005.
UREDBA KOMISIJE (EZ) br. 241/2005
od 11. veljače 2005.
o izmjeni Uredbe Vijeća (EZ) br. 747/2001 u pogledu carinskih kvota Zajednice za određene proizvode podrijetlom iz Izraela
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 747/2001 od. 9. travnja 2001. o predviđanju upravljanja carinskim kvotama Zajednice i referentnim količinama za proizvode koji ispunjavaju uvjete za povlastice na temelju sporazuma s određenim mediteranskim zemljama i o stavljanju izvan snage Uredbe (EZ) br. 1981/94 i Uredbe (EZ) br. 934/95 (1), a posebno njezin članak 5. stavak 1. točku (b),
budući da:
(1)
Svojom Odlukom od 31. siječnja 2005. (2),Vijeće je dalo odobrenje za potpisivanje i osiguralo privremenu primjenu od 1. svibnja 2004. Protokola uz Euro-mediteranski sporazum između Europske zajednice i njezinih država članica, s jedne strane, i Države Izraela, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Mađarske, Republike Latvije, Republike Litve, Republike Malte, Republike Poljske, Republike Slovenije i Slovačke Republike Europskoj uniji.
(2)
Ovim Protokolom predviđene su nove carinske kvote i promjene postojećih carinskih kvota utvrđenih u Uredbi (EZ) br. 747/2001.
(3)
Radi provedbe novih carinskih kvota te za promjene postojećih carinskih kvota, potrebno je izmijeniti Uredbu (EZ) br. 747/2001.
(4)
Za 2004. godinu količina novih carinskih kvota te povećanje količina postojećih carinskih kvota treba se izračunati razmjerno temeljnim količinama određenim u Protokolu, uzimajući u obzir dio razdoblja koje je proteklo prije 1. svibnja 2004.
(5)
Kako bi se olakšalo upravljanje određenim postojećim carinskim kvotama predviđenim u Uredbi (EZ) br. 747/2001, količine uvezene u okviru tih kvota trebaju se uzeti u obzir za terećenje odgovarajućih carinskih kvota koje su otvorene u skladu s Uredbom (EZ) br. 747/2001, kako je izmijenjena ovom Uredbom.
(6)
Budući da se Protokol uz Euro-mediteranski Sporazum između Europske unije i Izraela privremeno primjenjuje od 1. svibnja 2004., ova se Uredba primjenjuje od istog dana i treba stupiti na snagu što je prije moguće.
(7)
Mjere predviđene u ovoj Uredbi u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
Prilog VII. Uredbi (EZ) br. 747/2001 izmjenjuje se kako je određeno u Prilogu ovoj Uredbi.
Članak 2.
Količinama koje su, u skladu s Prilogom VII. Uredbi (EZ) br. 747/2001, stavljene u slobodan promet u Zajednici unutar carinskih kvota s rednim brojevima 09.1303, 09.1306, 09.1310, 09.1318, 09.1329, 09.1352 i 09.1360, terete se odgovarajuće carinskim kvote koje su otvorene u skladu s Prilogom VII. Uredbi (EZ) br. 747/2001, kako je izmijenjena ovom Uredbom.
Članak 3.
Ova Uredba stupa na snagu na dan objave u Službenom listu Europske unije.
Primjenjuje se od 1. svibnja 2004.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 11. veljače 2005.

Labels: 3
18